MS «MSC Divina»

MS «MSC Divina» er et cruiseskip på  dødvekttonn eid og operert av MSC Cruises. Skipet ble bygget mellom 2010 og 2012, og skulle egentlig hete «MSC Fantastica». MSC omdøpte skipet rett før ferdigstillelsen hos skipsverftet for å hedre skipets gudmor, skuespillerinnen Sophia Loren.

«MSC Divina» er det tredje av fire skip i Fantasia-klassen, etter «MSC Fantasia» og «MSC Splendida», etterfulgt av søsterskipet «MSC Preziosa». «MSC Divina» og «MSC Preciosa» er større enn de tidligere fartøyene som er 137 939 tonn hver. «MSC Divina» er det 12. skipet i MSC Cruises flåten, og rederiets største skip noensinne i lag med «MSC Preziosa» på 139 400 tonn dødvekt, like til ferdigstillelsen av selskapets skip «MSC Seaside» (160 000 tonn) og «MSC Meraviglia» (171 598 tonn) i 2017, og «MSC Seaview» (160 000 tonn) i 2018. Skipet har kapasitet til 3 502 passasjerer fordelt på 1 539 lugarer, med et mannskap på 1 388. «MSC Divina» hadde sin jomfrutur i mai 2012, mens hennes identiske søsterskip «MSC Preziosa» hadde sin første seilas i mars 2013. «MSC Divina» seiler fast i den karibiske cruisefarten og i Middelhavet.

Utvikling 
I juli 2010 annonserte MSC Cruises at rederiet skulle bygget enda et skip i Fantasia-klassen, som skulle bli døpt «MSC Fantastica».  Skipet var basert på de tidligere skipene i klassen, men med 100 ekstra lugarer og ekstra fasiliteter, mer effektiv og energibesparende mekaniske og elektriske systemer, som økte skipets tonnasje fra 137 936 til 139 400 tonn. Passasjerantallet økte til 3 502 med antall mannskap økte med 63 personer, til sammen 1 388 mannskap om bord i operativ drift. Skipet har totalt 1 539 lugarer fordelt rundt om bord. Skipets dimensjoner er tilsvarende like som hennes eldre søsterskip, med en største lengde på 333,33 meter, største bredde på 37,92 meter og en dypgang på 8,45 meter på sommermerket (lastelinjemerket).

Det var den italienske skipsdesignselskapet De Jorio Design International som designet skipet som ble bygget på STX Europe i Saint-Nazaire, Frankrike. Nær ferdigstillelsen av skipet annonserte MSC at skipet skulle bli omdøpt til «MSC Divina» for å hedre den italienske skuespillerinnen Sophia Loren. Ms. Loren hadde nevnt til MSC Cruises president, Gianluigi Aponte, at hun ønsket at skipet skulle bli døpet etter henne. Aponte godkjente ønsket og omdøpte skipet til «MSC Divina».

Overtakelsen 
Skipet ble levert til MSC Cruises den 19. mai 2012 i Marseille i Frankrike, med storstilt dåp av av Sophia Loren den 26. mai 2012. Skipet la ut på sin jomfrutur neste dag.

Jomfruturen ble møtt med protest da skipet ankom Venezia. Sophia Loren hadde mottatt brev som hevdet at skipet hadde store luftforurensinger og at kjølvannet av skipet, samt vibrasjoner av skipet motorer kunne skade historiske bygninger og monumenter i byen.

Spesifikasjoner 
Skipet er  lang, og kan frakte opp til 3 502 passasjerer med et mannskap på 1 388. Hun har 13 passasjerdekk, som inneholder 1134 utvendige lugarer og 405 innvendige lugarer. Hennes hastighet er sagt å være på .

Divina har elektriske fremdriftsmotorer og Rolls-Royce folding fin stabilisatorer for å redusere skipets rulleeffekt i stor sjø.

Skipets fremdrift er et diesel-elektrisk fremdriftssystem, forsynt av fire Wärtsilä-dieselmotorer. Motorene produserer lav NOx utslipp ved bruk av lav-svovelholdig drivstoff. Hver motor er koblet på en dynamo som produserer strøm til skipets fremdrift og uttak om bord. Skipets fremdrift er to GE Energy Power Conversion motorer som hver gir 21 850 kW på 138 o/min. Redundans er gitt ved at det er to uavhengige elektriske motorer på hver propellaksling. De to propellene er også uavhengige i tilfelle en av dem skulle svikte. Det samme gjelder de to uavhengige styremaskinene hvor hver aksling. To av skipet fire maskiner er 16 sylindere med en produksjon på 16 800 kW, og de to andre er en 12-sylinder motorer med en produksjon på 12 600 kW. Total produksjon ligger på 71 400 kW med en revolusjon på 514 o/min.

Et sjøvannsdestillasjonsanlegg produserer alt ferskvann som trengs om bord ved hjelp av to fordampere og to omvendte osmoseanlegg. Skipet pumper ikke om bord vann fra landvannstasjoner. De svært effektive fordamperne er helt forurensningsfrie ved hjelp av et system med fri varmegjenvinning som strømkilde.

Reiserute 
Fra 27. mai til 2. juni 2012 seilte fartøyet på cruise i Middelhavet, og anløper havner som Civitavecchia, Messina, Valletta og videre til andre havner i Italia, Hellas, Tyrkia og Kroatia. I november seilte skipet i den østre delen av Middelhavet til havner som Kotor, Marmaris og Valletta. På grunn av streik i Piraeus ble anløpet kansellert, og anløpet ved Heraklion i Hellas ble også kansellert på grunn av sterk vind. Skipet seilte deretter cruise til Italia, Spania, Kanariøyene Portugal og Marokko.

Høsten 2013 ble skipet forflyttet til Miami, Florida. Skipet ble det første skipet i MSC-flåten til å seile i det nordamerikanske markedet, og året rundt cruise i Karibien Skipet var vert for the Holy Ship! music festival fra januar 2014 til februar 2016. Hennes helårsprogram avsluttet Våren 2019, og hun opererer nå i Karibien på sesongbasis.

Hendelser 
På ettermiddagen den 18. juni 2014 hoppet en meksikansk passasjer, Jorge Alberto López Amores over bord etter å ha drukket alkohol i to dager på rad. Øyeblikkelig etter at signalet om mann over bord hadde gått, stoppet skipet og skipet begynte å søke etter den savnede. Etter å ha søkt i flere timer valgte skipets kaptein å avslutte søket uten noen resultat. Skipet fortsatte sin planlagte seilas, der de brasilianske sjøfartsmyndighetene overtok søket etter den savnede. Søket fra dem foregikk også uten resultat. Amores var om bord på «MSC Divina» etter at han hadde vunnet en konkurranse organisert i forbindelse med VM i fotball 2014 av et ølfirma. Gjennom hele turen om bord på skipet og rett før han hoppet over bord hadde Alberto publisert på sin Twitter-konto med bilder og videoer som viste en hard atmosfære om bord med mye festing og drikking. Andre passasjerer uttalte at Jorge Alberto hoppet over bord for å imponere en yngre vert og intervjuer fra et meksikansk TV-selskap, som han angivelig hadde møtt om bord på «MSC Divina». Raciel Ló Salazar, justisminister i Den Meksikanske staten Chiapas er far til Jorge Alberto.

Referanser 

Cruiseskip
Skip fra 2011
Skip bygget i Frankrike